Galvos smegenų kamienas

Smegenų kamienas () – arčiausiai nugaros smegenų esanti galvos smegenų dalis. Galvos smegenų kamieno dangtyje yra gyvybiškai svarbūs centrai. Kvėpavimo, kraujagyslių, širdies veiklos centrus formuoja neuronų kompleksas. Į jo struktūrą įeina visceralinių jutimo branduolio, klajoklio nervo parasimpatinio bei motorinio branduolio neuronai. Kamiene yra savitųjų struktūrų bei nervinių centrų, valdančių sudėtingesnes ir net gyvybiškai svarbias funkcijas. Todėl kamieno, kaip atskiros galvos smegenų dalies išskyrimas pagrįstas ir mediciniškai.

Smegenų kamiene yra ir kitų refleksinių centrų: prakaitavimo, mirkčiojimo, ašarų sekrecijos, čiaudėjimo, rijimo, vėmimo. Kraujotakos sutrikimai kamiene, jo traumos ar kitų ligų sukeltos pažaidos gali būti daugelio svarbių funkcijų (rijimo, kvėpavimo, širdies veiklos, kūno jutimų, valingo judėjimo) sutrikimo priežastis.

Kategorija:Galvos smegenys